Bejs - Vikipēdija

# Bejs

### Vikipēdijas raksts

Bejs ir sens tjurku apzīmējums virsaitim, ar ko parasti apzīmēja vairāku cilšu grupu valdnieku. Vēsturē bieži sastopami turku un persiešu vadoņi ar titulu bejs. Provinci jeb teritoriju, kuru pārvalda bejs, sauc bejliks, kas salīdzinoši ir tas pats, kas emirāts, province vai guberņa. Mūsdienās šo vārdu lieto, apzīmējot sabiedrībā vīrieti - tāpat kā latviešu valodā kungs.

## [izmainīt šo sadaļu] Osmaņu beji

Pirmos trīs Osmaņu impērijas valdniekus sauca par bejiem, bet no 1383. gada osmaņu valdnieku sāka saukt par sultānu. Valsts sākotnēji bija viena no vairākām turku gazi Anatolijas bejlikiem, kuros Anatolija bija sašķēlusies pēc Seldžuku Ikonionas sultanāta sabrukuma un pēc Bizantijas impērijas militārās sagrāves. Valsts galvaspilsēta bija Bursa un līdz 1336. gadam tā bija spējusi anektēt tikai Karasijas bejliku (rietumu kaimiņvalsts pie Marmora jūras). 1383. gadā Muradam I Kairas ēnas kalifs piešķīra titulu „sultāns”, pēc vairākiem veiksmīgiem karagājieniem Anatolijā, apvienojot pussalu un, virzoties tālāk uz Balkāniem. Valsts arvien izpletās un 1453. gadā veiksmīgā politika vainagojās ar Konstantinopoles ieņemšanu.

Osmaņu valdījumiem izaugot no bejlika līdz imperiālam sultanātam, bejs kļuva par apzīmējumu padotajiem virsniekiem, kas bija zemākā pakāpē par pašā.

Tā kā Osmaņu impērijas iekārta bija diezgan brīva, nozīmīgākās provinces bija faktiski pašpietiekamas un autonomas. Vēlāk bijušo galvaspilsētu Bursas un Edirnes vadītāji arī tika saukti par bejiem.

Tituls drīz vien sāka zaudēt savu vērtību, jo bija ieviests pašā, kas bija augstāks tituls un bejs tika lietots kā pieklājības tituls.

Titulu bejs lietoja tiem virsniekiem un amatpersonām, kurām nevarēja dot tik augstu titulu kā pašā un šis tituls līdz ar to kļuva par apzīmējumu nedaudz zemākai pakāpei par pašā, bet daudz augstāks par efendi.

Tomēr, šie divi zemākie tituli bieži tika lietoti kopā bejs efendi, ar ko apzīmēja imperatoriskās princeses vīru (pilns apzīmējums: Damadi Šahjari (vārds) bejs efendi) un dēlu (Sultanzade (vārds) bejs efendi), bet viņu dēlus sauca par bejzade (beja dēls), kas faktiski bija apzīmējums princeses mazdēlam.

## [izmainīt šo sadaļu] Beji mūsdienās

19. gs. Osmaņu impērijā ar bejs apzīmēja pilsoņus, līdzīgi kā britu sers. Saskaņā ar turku valodas tradīcijām, apzīmējums bejs seko pēc uzvārda, tā pat kā latviešu valodā kungs. Mūsdienās Turcijā un Azerbaidžānā par beju sauc pieklājības formā jebkuru vīrieti.

Saturs iegūts no "http://lv.wikipedia.org../../../b/e/j/Bejs.html"

Kategorija: Valdnieku tituli

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Bosanski
- Deutsch
- Ελληνικά
- English
- Español
- Français
- Galego
- Magyar
- 日本語
- Latina
- Македонски
- Nederlands
- ‪Norsk (bokmål)‬
- Polski
- Română
- Русский
- Slovenščina
- Српски / Srpski
- Svenska
- Türkçe